ຄົບຮອບ 50 ປີ ສຳລັບກົດໝາຍ ການປ່ອນບັດ ໃນສະຫະລັດ
The law is widely considered to be the most effective piece of civil rights legislation ever enacted in the United States
ເມື່ອ 50 ປີກ່ອນ ບັນດາສະມາຊິກສະພາ ໄດ້ໃຫ້ການອະນຸມັດ ແລະ ປະທານາທິບໍດີສະຫະລັດ ທ່ານ Lyndon Johnson ກໍ ໄດ້ລົງນາມ ໃນຮ່າງ ກົດໝາຍວ່າດ້ວຍສິດທິໃນການປ່ອນ ໃນ ປີ 1965 ມາດຕະການດັ່ງກ່າວໄດ້ເຮັດໃຫ້ການຈຳແນກກີດ ກັນທາງດ້ານເຊື້ອຊາດຜິວພັນໃນການປ່ອນບັດ ເປັນ ການຜິດ ກົດໝາຍແລະສະໜອງການຄຸ້ມຄອງທີ່ຈຳເປັນຕ່າງໆຂອງລັດ ຖະບານ ກາງ ເພື່ອອະນຸຍາດໃຫ້ຊາວອາເມຣິກັນ ເຊື້ອສາຍ ອາຟຣິກາ ຫລາຍລ້ານຄົນທີ່ ຢູ່ໃນຫລາຍເຂດ ທາງພາກໃຕ້ ຂອງສະຫະລັດສາມາດໄປຊົມໃຊ້ສິດທິໃນການ ປ່ອນບັດ ຂອງພວກເຂົາເຈົ້າ ກົດໝາຍດັ່ງກ່າວໄດ້ມີການຮັບຮອງເອົາ ຫຼັງຈາກ ມີການປະທ້ວງການກໍ່ຄວາມບໍ່ສະຫງົບ ແລະການ ນອງເລືອດເປັນເວລາຫຼາຍປີ ນັກຂ່າວວີໂອເອ Chris Sim- kins ມີລາຍງານກ່ຽວກັບເລື້ອງນີ້ ຊຶ່ງ ກິ່ງສະຫວັນ ຈະນຳມາ ສະເໜີທ່ານ ປະຫວັດສາດ ໄດ້ເກີດຂື້ນເວລາ ປະທານາທິບໍດີ Lyndon Johnson ລົງນາມໃນຮ່າງ ກົດໝາຍວ່າດ້ວຍສິດທິການປ່ອນບັດ ໃນປີ 1965 ກົດໝາຍ ດັ່ງກ່າວໄດ້ຖືກພິຈາລະນາ ຢ່າງກວ້າງຂວາງວ່າ ເປັນກົດໝາຍໄດ້ຜົນທີ່ສຸດໃນ ບັນດາຮ່າງກົດໝາຍວ່າສິດທິພົນລະ ເມືອງ ທີ່ໄດ້ປະກາດໃຊ້ຢູ່ໃນສະຫະລັດ ປະທານາທິບໍດີ Johnson ກ່່າວວ່າ ກົດໝາຍສິດທິໃນການປ່ອນບັດ ໄດ້ທັບມ້າງການກີດກັ້ນຕ່າງໆຂອງ ລັດ ແລະທ້ອງຖິ່ນ ຢູ່ຕາມໜ່ວຍປ່ອນບັດຂອງບັນດາປະຊາຄົມໃນທົ່ວພາກໃຕ້ ທີ່ມີການ ຈຳແນກກີດກັນ ທາງດ້ານຜິວພັນຕໍ່ບັນດາຜູ້ມີສິດປ່ອນບັດ ຊາວອາເມຣິກັນເຊື້ອສາຍອາຟຣິກາ ນອກ ນັ້ນມັນຍັງໄດ້ສະໜອງການຄຸ້ມຄອງໂດຍລັດຖະບານກາງ ພາຍໃຕ້ບົດແກ້ໄຂລັດຖະທຳ ມະນູນມາດຕາ 15 ຂອງສະຫະລັດ ທີ່ໄດ້ໃຫ້ສິດທິໃນການປ່ອນບັດແກ່ຊາວອາເມຣິກັນ ເຊື້ອສາຍອາຟຣິການັ້ນ ສະມາຊິກສະພາຕ່ຳ John Lewis ກ່າວວ່າ ທ່ານ John Lewis ປັດຈຸບັນນີ້ເປັນສະມາຊິກສະພາຕ່ຳ ເກືອບເສຍຊີວິດໃນລະຫວ່າງ ການເດີນຂະບວນ ຮຽກຮ້ອງເອົາສິດທິການປ່ອນບັດທີ່ເມືອງ Selma ລັດ Alabama ໃນ ປີ 1965 ພາບຂອງຄວາມຮຸນແຮງແລະການປະເຊີນໜ້າກັນ ທີ່ຕຳຫລວດໄດ້ໂຈມຕີພວກ ປະທ້ວງ ທີ່ພາກັນເດີນຂະບວນແບບສັນຕິ ໄດ້ເຮັດໃຫ້ມີການຄັດຄ້ານຢູ່ໃນທົ່ວປະເທດ ແລະໄດ້ນຳໄປສູ່ການຮັບຮອງເອົາກົດ ໝາຍປ່ອນບັດດັ່ງກ່າວ ສະມາຊິກສະພາຕ່ຳ Lewis ກ່າວວ່າ ອາຈານສອນລັດຖະສາດການເມືອງ ທ່ານນາງ Andra Gillespie ກ່າວວ່າ ການດຳເນີນ ຄວາມຍາຍາມສ່ວນໃຫຍ່ຂອງລັດຖະບານ ໄດ້ເລີ້ມດ້ວຍການລົງ ທະບຽນບັນດາຜູ້ມີສິດ ປ່ອນບັດຊາວອາເມຣິກັນເຊື້ອສາຍອາຟຣິກາ ທ່ານນາງ Gillespie ຈາກມະຫາວິທະຍາໄລ Emory ກ່າວວ່າ ບັນດາຜູ້ນຳຊາວອາເມຣິກັນເຊື້ອສາຍອາຟຣິກາ ກ່າວວ່າ ການເສຍສະລະທີ່ໄດ້ເຮັດໄປ ເພື່ອໃຫ້ໄດ້ຮັບສິດທິໃນການປ່ອນບັດນັ້ນ ສົມຄວນທີ່ຈະສະຫລອງ ແລະບໍ່ໃຫ້ຫລົງລືມ ທ່ານ Leo Smith ທີ່ກຳກັບນຳການພົວພັນຊົນກຸ່ມນ້ອຍຂອງພັກຣີພັບບລິກັນ ໃນລັດ Georgia ກ່າວວ່າ ຫ້າສິບປີຕໍ່ມາ ອະດີດຜູ້ປົກຄອງນະຄອນ Atlanta ທ່ານນາງ Shirley Frankin ຈື່ໄດ້ວ່າ ກົດໝາຍວ່າດ້ວຍສິດທິໃນການປ່ອນບັດ ໄດ້ເຮັດໃຫ້ທ່ານນາງ ມີໂອກາດໄດ້ລົງສະໝັກ ແຂ່ງຂັນເລືອກຕັ້ງ ທ່ານນາງ Frankin ກ່າວວ່າ ບັນດານັກວິເຄາະການເມືອງ ກ່າວວ່າ ກົດໝາຍວ່າດ້ວຍສິດທິໃນປ່ອນບັດ ໄດ້ເປັນໄຊຊະ ນະສຳລັບປະເທດຊາດ ໂດຍທີ່ໄດ້ເຮັດໃຫ້ເປັນເຄຶ່ອງມືທີ່ມີອິດທິພົນທີ່ສຸດອັນນຶ່ງ ໃນລະ ບອບປະຊາທິປະໄຕ ນັ້ນກໍຄືການປ່ອນບັດ ທີ່ທ່ຽງທຳແລະຖືກຕ້ອງ